Document ID: 31986D0404

KOMISSION PÄÄTÖS,
tehty 29 päivänä heinäkuuta 1986,
puhdasrotuisten jalostusnautojen polveutumistodistusten malleista ja todistuksiin merkittävistä tiedoista (86/404/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon puhdasrotuisista jalostusnaudoista 25 päivänä heinäkuuta 1977 annetun neuvoston direktiivin 77/504/ETY (), sellaisena kuin se on viimeksi asetuksella (ETY) N:o 3768/85 () muutettuna, ja erityisesti sen 5 artiklan ja 6 artiklan 1 kohdan viidennen luetelmakohdan,
sekä katsoo, että
direktiivin 77/504/ETY 5 artiklan mukaan komission tehtävänä on vahvistaa tämän direktiivin 8 artiklassa säädetyn menettelyn mukaisesti todistuksesta, joka voi olla puhdasrotuisten jalostusnautojen mukana niiden tullessa yhteisön sisäiseen kauppaan,
edellä mainitun direktiivin 6 artiklan 1 kohdan viidennen luetelmakohdan mukaan komission tehtävänä on päättää kyseisen direktiivin 8 artiklassa säädetyn menettelyn mukaisesti puhdasrotuisten jalostusnautojen yhteisön sisäiseen kauppaan tullessa niiden mukana ehkä olevassa polveutumistodistuksessa esitettävistä tiedoista,
todistus voi olla tarpeeton edellyttäen, että tässä päätöksessä mainitut tiedot käyvät ilmi oheen liitetystä aineistosta, jossa viitataan yhteisön sisäiseen kauppaan tulevaan puhdasrotuiseen jalostusnautaan, ja
tässä päätöksessä edellytetyt toimenpiteet ovat pysyvän kotieläinjalostusta käsittelevän komitean lausunnon mukaisia,
ON TEHNYT TÄMÄN PÄÄTÖKSEN:
1 artikla
1. Puhdasrotuisten jalostusnautojen polveutumistodistuksessa on mainittava seuraavat tiedot:
P toimielin, joka antaa todistuksen,
P kantakirjan nimi,
P kantakirjanumero,
P todistuksen antamispäivämäärä,
P yksilöintijärjestelmä,
P yksilöinti,
P syntymäpäivä,
P rotu,
P sukupuoli,
P jalostajan nimi ja osoite,
P omistajan nimi ja osoite,
P polveutuminen: isä isän isä isän emä
kantakirjan:o ... kantakirjan:o ... kantakirjan:o ...
emä emän isä emän emä
kantakirjan:o ... kantakirjan:o ... kantakirjan:o ...
2. Yksilötestien tulokset ja jalostusarvon arvioinnista saadut tulokset eläimestä, sen vanhemmista ja isovanhemmista on ilmaistava selvästi ja oltava todistuksen mukana tai sisällytettynä siihen.
2 artikla
Edellä 1 artiklassa määrätyt tiedot voidaan ilmoittaa:
1. liitteessä olevan mallin mukaisena polveutumistodistuksena;
2. puhdasrotuisten jalostusnautojen mukana olevissa asiakirjoissa. Tässä tapauksessa vievän jäsenvaltion toimivaltaisten viranomaisten on todistettava, että 1 artiklassa luetellut tiedot käyvät ilmi kyseisistä asiakirjoista seuraavan mallin mukaan:
"Allekirjoittanut todistaa, että nämä asiakirjat sisältävät komission päätöksen 86/404/ETY 1 artiklassa tarkoitetut tiedot."
3 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä heinäkuuta 1986.

Labels: 3
16
6